b'\n_START_ARTICLE_\nJuhani Valli\n_START_PARAGRAPH_\nJuhani Valli (s. 1954 Rovaniemi) on suomalainen er\xc3\xa4kirjailija._NEWLINE_Valli on asunut Rovaniemen ohella Kemij\xc3\xa4rvell\xc3\xa4, Oulussa ja Sk\xc3\xb6vdess\xc3\xa4. H\xc3\xa4n on koulutukseltaan ylioppilasmerkonomi. Valli, joka k\xc3\xa4ytt\xc3\xa4\xc3\xa4 my\xc3\xb6s nimimerkki\xc3\xa4 Nuro II, on kirjoittanut kaunokirjallisten teosten ohella tekstej\xc3\xa4 muun muassa Lapin Kansa -lehteen, blogeja sek\xc3\xa4 er\xc3\xa4tarinoita Er\xc3\xa4nk\xc3\xa4vij\xc3\xa4-vuosikirjaan ja Mets\xc3\xa4stys ja Kalastus -lehteen aina vuodesta 1992. H\xc3\xa4nen esikoisteoksensa Juuret kairassa ilmestyi 2007 Otavan julkaisemana. Vuoteen 2013 menness\xc3\xa4 julkaistuissa kolmessa teoksessa on yhteens\xc3\xa4 62 er\xc3\xa4novellia.'